રાજ્યમાં વિદેશી મૂડીરોકાણમાં થતાં ધરખમ વધારાનાં કારણો અને તેની અસરો તપાસતા પહેલાં વિદેશી મૂડીરોકાણનો અર્થ અને પ્રકારો સમજી લેવા જોઈએ. જ્યારે કોઈ વિદેશી કંપની અથવા સંસ્થા આપણા દેશમાં નફો કમાવાના હેતુથી મૂડીરોકાણ કરે છે તો તેને આપણા દેશમાં થતું વિદેશી મૂડીરોકાણ કહેવામાં આવે છે. વિદેશી મૂડીરોકાણ (Foreign Investment) બે પ્રકારનું હોય છે. પ્રત્યક્ષ વિદેશી મૂડીરોકાણ (Foreign Direct Investment, FDI) અને સંસ્થાકીય અથવા પરોક્ષ વિદેશી મૂડીરોકાણ (Foreign Institutional / Portfolio Investment, FII/FPI).